OpenLLM-France/wikimedia huggingface dataset:
# Mirador dels Apòstols

El Mirador dels Apòstols o plaça dels Apòstols, és una plaça situada a l'accés al recinte del Monestir de Montserrat, a tocar de l’aparcament de cotxes, a la muntanya de Montserrat, al terme municipal de Monistrol de Montserrat (el Bages).

## Descripció

La placeta està mig encerclada per un element arquitectònic, unes obertures separades per columnetes, que correspon al que fou tercer pis de l’absis central neoromànic (1876-1885), adossat a la façana de l’església de Santa Maria (s. XVI) que acabava exteriorment amb una galeria o trifori l’alçada de la qual era proporcionada al volum de l’església d’aleshores. L’any 1992, durant les obres de restauració d’aquest temple, que consistiren sobretot a retornar-li la volumetria original del segle XVI, aquesta galeria fou traslladada aquí.
Sota mateix de la placeta rodona, hi ha la capella funerària (1958) que conté les despulles dels membres del Terç de Requetès de la Mare de Déu de Montserrat morts durant la Guerra Civil (1936–1939). El projecte i la decoració són obra del P. Crisòleg Picas (1922). Una mica més avall, vora la timba, s'alça un monument dedicat a Ramon Llull, 'Escala a l'enteniment' de Josep M. Subirachs.

## Història

Rep el nom de Plaça dels Apòstols, en record d’una capella que hi fou edificada el segle XVI en memòria dels Sants Apòstols. Mig destruïda per la Guerra del Francès, fou reedificada el 1858 i restaurada el 1907. A l’inici de la Guerra Civil (1936) va ser enderrocada, i el lloc fou enjardinat. El 7 d’octubre de 1939, el P. Abat Marcet va col·locar-hi la primera pedra de la capella funerària, que no es començà a construir fins l’any 1958.

## Referències

* 1 2 «Plaça dels Apòstols». Patronat de la Muntanya de Montserrat. Generalitat de Catalunya.
* ↑ «Escala de l'Enteniment (Ramon Llull)». Mapes de Patrimoni Cultural. Diputació de Barcelona.
# 499 aC

El 499 aC va ser un any del calendari romà pre-julià. A l'Imperi Romà es coneixia com l'Any del Consolat d'Helva i Cicurí (o també any 255 ab urbe condita). La denominació 499 aC per a aquest any s'ha emprat des de l'edat mitjana, quan el calendari Anno Domini va ser el mètode prevalent a Europa per a anomenar els anys.

## Esdeveniments
### Grècia

* Després d'un atac fallit a l'illa rebel de Naxos l'any 502 aC (en nom dels perses), Aristàgores, tirà de Milet, per salvar-se de la ira de Pèrsia, planeja una rebel·lió amb els milesis i altres jonis. Amb l'ajuda d'Histieu (el seu sogre i anterior tirà de Milet), Aristàgores indueix a les ciutats jònies d'Àsia Menor a alçar-se contra els perses, instigant així la Revolta jònica. Els grecs de Jònia es rebel·len contra Pèrsia, dirigits per Aristàgores. El tirà de Mitilene, favorable als perses, és lapidat.
* Aristàgores demana a Cleòmenes I, rei d'Esparta, que s'uneixi a la revolta contra els perses, però els espartans no es van deixar convèncer i es va retirar a Atenes.
* Aristàgores va obtenir 20 naus dels atenencs i 5 trirrems dels eretris i entra a Jònia i arrib fins a Sardes, ciutat que ocupa i crema, destruint el temple de Cíbele.
* Milcíades, el governant del Quersonès Traci, que ha estat sota la sobirania persa des de potser l'any 514 aC, s'uneix a la Revolta Jònica. S'apodera de les illes de Lemnos i Imbros que eren dels perses.
* Cària va resistir els atacs dels perses. Van lliurar una gran batalla al sud del Meandre, al riu Marsies, on van sofrir una derrota, però l'enemic va perdre un gran nombre d'homes. En una segona batalla, els caris en van sortir encara pitjor, però els milesis, que lluitaven al seu costat, van patir la pitjor part. El comandant persa Daurises va caure en una emboscada nocturna, que els caris li van posar a Pèdasa, i va morir amb els seus homes.

### República Romana

* Tit Ebuci Helva i Publi Veturi Gemí Cicurí són elegits cònsols a Roma. Aquell any els cònsols assetgen Fidenes i conquereixen Crostumèria. Praeneste es revolta contra els llatins, abandona la Lliga llatina i fa una aliança amb els romans.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Heròdot. Històries, V, 51, 97, 100
* ↑ Heròdot. Històries, V, 30-31
* ↑ Heròdot. Històries, V, 49-51
* ↑ Heròdot. Històries, VI, 137, 140
* ↑ Heròdot. Històries, V, 19-21
* ↑ Titus Livi. Ab Urbe Condita, II, 19
# AAS

«AAS» té aquests significats:
* Àcid acetilsalicílic, fàrmac també conegut pel seu nom comercial «Aspirina».
* Agrupació Astronòmica de Sabadell, agrupació d'astrònoms amateurs.
* Alcatel Alenia Space, empresa actualment coneguda com a Thales Alenia Space.
* Sigles angleses per l'espectrometria d'absorció atòmica.
* Codi ISO 639-3 per la llengua Aasáx.
* (3654) AAS, un asteroide.
* Aas, vila francesa pertanyent a la comuna d'Aigasbonas.
# ALH

ALH té els següents significats:
* ALH 84001 (de l'acrònim del lloc de la troballa ALlan Hills), meteorit marcià trobat a l'Antàrtida
* Australian Light Horse, forces de cavalleria lleugera històriques d'Austràlia
* Atlas Lingüístico de Hispanoamérica, atles lingüístic editat per Manuel Alvar López
* American Literary History, revista acadèmica especialitzada en literatura nord-americana
* Active Learning in Higher Education, revista acadèmica especialitzada en educació
* Advanced Light Helicopter, helicòpter utilitari desenvolupat a l'Índia
* AlH₃ també és la fórmula química de l'hidrur d'alumini, compost químic d'alumini (Al) i hidrogen (H)
* Alh també és l'abreviatura de l'al·leghanyita, mineral de la classe dels silicats
* alh també és el codi ISO 639-3 de l'alawa, llengua australiana parlada al Territori del Nord d'Austràlia
# AMH

AMH té els següents significats:
* Hormona antimulleriana (del seu nom en anglès Anti-Müllerian Hormone), hormona present en els testicles dels embrions masculins
* Haplotip modal atlàntic (del seu nom en anglès Atlantic Modal Haplotype), haplotip més freqüent en els homes de l'Europa Atlàntica
* amh també és el codi ISO 639-3 de l'amhàric, llengua oficial d'Etiòpia
# ANR

ANR té els següents significats:
* Associació Nacional del Rifle, organització sense ànim de lucre de defensa dels drets civils i promoció de les armes de foc dels Estats Units
* Asociación Nacional Republicana - Partido Colorado, partit polític del Paraguai
* Aliança Nacional per a la Reconstrucció, partit polític de Trinitat i Tobago
* Agència Nacional de la Recerca, institució pública per al foment de la recerca científica de França
* Autoritat Nacional de Regulació, agència pública per a la regulació d'un sector econòmic determinat
* ANR també és el codi IATA de l'Aeroport Internacional d'Anvers, aeroport que serveix la ciutat d'Anvers (Bèlgica)
# AOR

AOR té els següents significats:
* AOR (empresa) (del seu nom en anglès Authority On Radio), empresa fabricant d'aparells de ràdio del Japó
* Adult Oriented Rock, variant de la música rock
* Arena Oriented Rock, estil de grups de rock basat en concerts en grans estadis
* Album-oriented rock, fórmula de ràdio dels Estats Units basada en l'emissió de música d'àlbums de rock
* AOR també és l'antic codi ISO 4217 del kwanza, moneda oficial d'Angola
* Aor. també és l'abreviatura de l'aorist, temps verbal i aspecte gramatical que es troba en certes llengües indoeuropees
* Sperata aor també és el nom d'un peix de la família dels bàgrids
# AQP

AQP té els següents significats:
* Aquaporina, família de proteïnes de la membrana cel·lular que regulen el flux d'aigua
* aqp també és el codi ISO 639-3 de l'atakapa, llengua extingida parlada pels atakapes del golf de Mèxic
# ARW

ARW té els següents significats:
* Guerra de la Independència dels Estats Units (del seu nom en anglès American Revolutionary War), guerra en la que els Estats Units aconseguiren la independència del Regne Unit
* Sony ARW (de l'acrònim en anglès Apha Raw), format de fitxer RAW usat per les càmeres fotogràfiques rèflex digitals Sony α
* Arw. també és l'abreviació d'autor de Thorsten Arwidsson, botànic de Suècia
* arw també és el codi ISO 639-3 de l'arawak, llengua parlada a Sud-amèrica
# ASW

ASW té els següents significats:
* Guerra antisubmarina (del seu nom en anglès Anti-Submarine Warfare), tipus de guerra naval contra submarins enemics
* ASW també és el codi IATA de l'Aeroport d'Assuan, aeroport que serveix la zona d'Assuan, a l'Egipte
# AVS

AVS té els següents significats:
* Audiovisual Sport, empresa encarregada dels drets de televisió de la Lliga espanyola de futbol
* Audiovisuals de Sarrià, empresa discogràfica amb seu a Barcelona
* AVS Catalunya (de l'acrònim en castellà Asociación Vivienda y Suelo), associació de promotors d'habitatge social de Catalunya
* Europa AVS (de l'acrònim en anglès AudioVisual Service), servei de notícies de la Unió Europea
* Alpenverein Südtirol, club alpí del Tirol del Sud, a Itàlia
* American Vacuum Society, associació científica especialitzada en física dels materials dels Estats Units
* American Viola Society, associació dels especialistes en viola dels Estats Units
* Assegurança de Vellesa i Supervivència, règim principal de seguretat social de Suïssa
* AVS-36 Simonov (de l'acrònim en rus Автоматическая Винтовка Симонова transliterat Avtomatitxeskaia Vintovka Simonova), fusell metrallador fabricat a la Unió Soviètica
* A Vampyre Story, videojoc d'aventures per a Microsoft Windows
* Nintendo AVS (de l'acrònim en anglès Advanced Video System), consola de joc fabricada per Nintendo
* AVSBus (de l'acrònim en anglès Adaptive Voltage Scaling), bus que permet el control digital de fonts d'alimentació
* Alexa Voice Service, servei que permet a les aplicacions informàtiques treballar amb Alexa d'Amazon
* Address Verification Service, servei per a identificar el propietari d'una targeta de crèdit
* Sistema d'identificació de l'edat (del seu nom en anglès Age Verification System), sistema de control de l'edat dels usuaris de continguts digitals
* Audio Video Standard, còdec de compressió de dades de vídeo i àudio desenvolupat a la Xina
* Antivirus (del seu nom en anglès Anti-Virus Software), programa informàtic utilitzat per a prevenir, detectar i eliminar virus informàtics
* Active Virus Shield, antivirus gratuït desenvolupat per AOL
* AviSynth, programa lliure per a Windows que permet compartir vídeo digital entre programes
* Advanced Visualization Studio, connector de Winamp per a visualització musical
* AVŚ també és l'abreviatura de la recensió Śaunakīya de l'Atharvaveda, llibre sagrat de l'hinduisme
* Avs també és l'abreviatura popular dels Colorado Avalanche, equip d'hoquei sobre gel de Denver, als Estats Units
* avs també és el codi ISO 639-3 de l'aushiri, llengua zaparoana extingida que es parlava al Perú
# AYB

AYB té els següents significats:
* All your base, frase en engrish famosa com a mem d'Internet
* ayb també és el codi ISO 639-3 de l'ayizo, llengua parlada pels ayizos de Benín
# Absolució (cristianisme)

En el marc de la teologia cristiana, l'absolució (del llatí absolvere, "alliberar de", "exculpar") és un pronunciament del perdó dels pecats que es dona a una persona que s'ha penedit, atorgada durant el sagrament de la penitència. El terme s'empra en el marc del catolicisme, en les esglésies ortodoxes, l'anglicanisme i el luteranisme.

## A l'Església Catòlica

La tradició catòlica remarca que aquest ritu es basa en l'indult que Jesús de Natzaret va atorgar als pecadors durant el seu ministeri i en l'autoritat atorgada per ell a Simó Pere per "lligar i deslligar" (Mateu 16, 19; 18, 18 i Joan 20, 21-23). En els primers temps de l'Església, el sacerdot donava l'absolució als pecadors penedits després d'haver-se confessat i d'haver realitzat la seva penitència en públic.
Canònicament l'absolució és l'acte mitjançant el qual un sacerdot que posseeix la jurisdicció necessària restitueix la gràcia perduda pel pecat. És la part essencial del sacrament de reconciliació pel qual Déu perdona els pecats. L'absolució requereix que el penitent realitzi una confessió adequada.
La fórmula d'absolució encara en ús a l'Església llatina expressa l'element essencial que forma aquest sacrament: el Pare de la misericòrdia és la font de tot perdó. Realitza la reconciliació dels pecadors per la Pasqua del seu Fill i el do del seu Esperit, a través de l'oració i el ministeri de l'Església:
| « | "Que Déu, Pare misericordiós, que per la mort i la resurrecció del seu Fill ha reconciliat el món amb ell mateix i ha comunicat l'Esperi Sant per perdonar els pecats, et concedeixi el perdó i la pau pel ministeri de l'Església. I jo t'absolc dels teus pecats en el nom del Pare i del Fill i de l'Esperit Sant". | » |

## Vegeu també

* Penitència
* Església Catòlica

## Referències

* ↑ Hanna, Joseph Edward (1913), «Absolution», Catholic Encyclopedia
* ↑ Article a Católico.org

## Enllaços externs

* «Absolució (cristianisme)». Gran Enciclopèdia Catalana. Barcelona: Grup Enciclopèdia Catalana.
# Acadèmia Militar Whampoa

L'Acadèmia Militar del Partit Nacionalista de la Xina (xinès tradicional: 中國國民黨陸軍軍官學校, xinès simplificat: 中国国民党陆军军官学校, pinyin: Zhōngguó Guómíndǎng Lùjūn Jūnguān Xuéxiào), sovint coneguda com l'Acadèmia Militar Whampoa (xinès tradicional: 黃埔軍校, xinès simplificat: 黄埔军校, pinyin: Huángpŭ Jūnxiào), va ser una acadèmia militar en la República de la Xina (RdlX) que va produir molts comandants de prestigi que lluitaren en molts dels conflictes de la Xina del segle 20, especialment a l'Expedició del Nord, la Segona Guerra Sinojaponesa i la Guerra Civil Xinesa.
L'acadèmia militar va ser inaugurada oficialment el 16 de juny del 1924 sota el Kuomintang (KMT), però les primeres classes van començar l'1 de maig del 1924. La inauguració va ser a l'Illa Changzhou costa del moll de Whampoa a Guangzhou, adquirint així el seu nom comú. Durant la cerimònia inaugural, Sun Yat-sen va pronunciar un discurs que després es convertiria en la lletra de l'himne nacional de la República de la Xina.

## Referències

* ↑ Paulès, Xavier; Chaussende, Damien. La République de Chine: 1912-1949. París: les Belles lettres, 2019. ISBN 978-2-251-44945-6.

## Vegeu també

* Exèrcit Nacional Revolucionari
* Chiang Kai-shek
* Kuomintang

## Enllaços externs

* Lloc web oficial de l'Acadèmia Militar Xinesa Arxivat 2011-05-15 a Wayback Machine. (xinès)
* Arxiu d'àudio: emissió de RTHK en cantonès
* Article: "La Xina Converteix el Lloc de l'Acadèmia Militar del KMT en un Punt Turístic" en el lloc web del People's Daily (anglès)
# Acadèmia de Logística

L'Acadèmia de Logística pertanyent a l'Exèrcit de Terra espanyol és un centre de formació especialitzat en els ensenyaments d'àmbit logístic. Està situada en l'Aquarterament “Baró de Warsage” de la ciutat de Calataiud (Saragossa).

## Història

La construcció d'aquest aquarterament es va iniciar en 1923 i concloses les seves obres, quatre anys després, va rebre el nom d'Aquarterament Infant Jaume. Amb l'arribada de la Segona República es va canviar el nom i, després de la finalització de la Guerra Civil Espanyola, va passar a denominar-se Aquarterament Baró de Warsage, nom que conserva en l'actualitat.
Des de la seva creació ha albergat diverses unitats d'artilleria i una d'enginyers. En 1974 es va establir l'Escola de Formació Professional n. 2 de l'Exèrcit i dos anys més tard va canviar la seva denominació per la de IPE n. 2, sigles de l'Institut Politècnic n. 2 de l'Exèrcit.
L'any 2001 es crea l'Acadèmia de Logística, en la qual s'integren tres Centres Docents que disposaven d'un denominador comú, els ensenyaments en el marc de la logística, com van ser l'Escola de Logística i l'Institut Politècnic n. 1, tots dos de Madrid, i l'Institut Politècnic n. 2 de Calataiud.
Les diferents transformacions de les instal·lacions per albergar amb eficàcia els nous reptes encomanats a aquesta jove Acadèmia espanyola, i el volum d'alumnes que es formen en el seu si, aproximadament 2000 entre ensenyaments de formació i perfeccionament, fan que la mateixa sigui el referent actual en el camp logístic de l'Exèrcit espanyol.

## Referències

* ↑ Academia de Logística de Calatayud. Diez años en el corazón del ejército, diari ABC, 27 de juny de 2011

## Enllaços externs

* Història de l'Acadèmia
# Acords de Sykes-Picot

Els acords de Sykes-Picot de 1916, oficialment coneguts com l'acord d'Àsia Menor, fou un acord secret entre els governs de França i la Gran Bretanya amb el consentiment de l'Imperi Rus, que definí les seves esferes d'influència i control en l'Orient Mitjà si la Triple Entesa tenia èxit derrotant l'Imperi Otomà durant la Primera Guerra Mundial. La negociació del tractat es va produir entre novembre de 1915 i març de 1916, i l'acord es va signar el 16 maig de 1916. La declaració Balfour de 1917 mostrà el suport britànic a la creació de la «casa nacional jueva» a Palestina.
Els termes van ser negociats pel diplomàtic francès François Georges-Picot i el britànic sir Mark Sykes. L'acord divideix efectivament les províncies àrabs de l'Imperi Otomà fora de la península aràbiga en àrees de futur control o influència britànica i francesa. La Gran Bretanya es va assignar el control de les àrees que comprenen aproximadament la franja costanera entre el mar i el riu Jordà, Jordània, el sud de l'Iraq, i una petita àrea que inclou els ports d'Haifa i Acre per permetre l'accés a la Mediterrània. França es va assignar el control del sud-est de Turquia, el nord de l'Iraq, Síria i el Líban. Rússia va aconseguir Istanbul, els estrets turcs i els vilayets armenis otomans. Els poders eren lliures de decidir sobre les fronteres estatals dins d'aquestes àrees. El govern tsarista de Rússia era una part menor en l'acord Sykes-Picot, i arran de la Revolució d'Octubre de 1917 els bolxevics van exposar l'acord.
Els termes principals de l'acord van ser reafirmats per la Conferència de San Remo del 19 al 26 d'abril de 1920 i els mandats ratificats pel Consell de la Lliga de les Nacions el 24 juliol de 1922.

## Referències

* ↑ Fromkin, David. A Peace to End All Peace: The Fall of the Ottoman Empire and the Creation of the Modern Middle East (en anglès). Nova York: Owl, 1989, p. 286, 288. ISBN 0-8050-6884-8.
* ↑ «Balfour Declaration» (en anglès). Encyclopædia Britannica. [Consulta: 12 agost 2007].
* ↑ «Sykes-Picot Agreement» (en anglès), 15&16/5/1916. [Consulta: 1r octubre 2014].
* ↑ Mansfield, Peter (en anglès) The British Empire, 75, 1973 [Consulta: 1r octubre 2014].
# Acusament de recepció

L'acusament de recepció o justificant de recepció, és un servei complementari ofert per les administracions postals per a certificar el lliurament d'un article enviat per correu. En general consisteix a un formulari emplenat per l'enviador perquè li sigui retornat per l'Oficina de Correus de destinació, signat pel destinatari, després de la recepció.

## Normativa legal segons el país

Encara que el concepte és el mateix per qualsevol país (el receptor signa a la recepció), la normativa legal pot canviar d'un país a un altre
A alguns països aquest acusament de recepció pot ser preparat excepcionalment per aquella oficina de Correus que rep l'enviament. El destinatari per rebre l'enviament ha de signar la butlleta com acusament de recepció encara que més modernament es fa al "terminal digitalitzador" que inclou el DNI i la data. Si el destinatari rebutja l'enviament i refusa de signar l'acusament de «no» recepció el carter declara que l'enviament ha estat rebutjat i no s'ha lliurat degudament.
La pèrdua del volant d'acusament de recepció per part de l'Oficina de Correus no dona dret a cap indemnització, però a petició de l'emissor es pot emetre un duplicat amb una nova signatura del destinatari o amb una declaració del carter que certifica que ha fet el lliurament.

## Referències

* ↑ Ruth Mackenzie; Francoise Burhenne-Guilman; Antonio G. M. La Vina. Guía explicativa del protocolo de Cartagena sobre seguridad de la biotecnología. IUCN, 1 març 2004, p. 84–. ISBN 978-2-8317-0766-2 [Consulta: 20 gener 2012].
* ↑ Crònica Filatèlica N º 374 de juliol/agost de 2010, Grup Editorial Olympia, Sesto Fiorentino (FI), p.8, "Nota sobre acusament de recepció de correu certificat"
* ↑ "Definició de acuse de recibo (correo certificado)"

## Vegeu també

* Estafeta (correu)
* Correu postal
* Oficina de correus
* Correu certificat

## Enllaços externs

* «Verificació de recepció-Localització d'Enviaments». Arxivat de l'original el 2011-12-11. [Consulta: 23 gener 2012].
* «paquete azul».
# Afrodit

Afrodit (en grec antic Ἀφρόδιτος), era una veritable Afrodita masculina. El culte de l'Afrodit xipriota apareix al costat del d'Afrodita. Des de Xipre, el seu culte es va propagar a l'Àsia Menor, a Pamfília, potser a Lidia i a Cària.
Afrodit va ser representat amb una forma femenina i una indumentària com l'Afrodita, però també amb un fal·lus i, per tant, el nom era masculí. Tot i que aquesta deïtat hauria arribat a Atenes des de Xipre al segle IV aC. Al segle V aC, ja existien però, hermes d'Afrodit, o estàtues fàliques amb cap femení.

## Vegeu també

* Agdistis
* Ardhanari
* Hermafrodit

## Referències

* ↑ Revista de filología y lingüística de la Universidad de Costa Rica, Volúmenes 20-21; 1994 p. 17-20
* ↑ Bullough, Vern L.; Bullough, Bonnie. Cross Dressing, Sex, and Gender. reprint. University of Pennsylvania Press, 1993, p. 29. ISBN 9780812214314.
* ↑ Baillière, Tindall. The International journal of psycho-analysis. 28. Published by Routledge for the Institute of Psycho-Analysis, 1947, p. 150. OCLC 1640896.

## Bibliografia

* Marie Delcourt. Hermaphrodite: Myths and Rites of the Bisexual Figure in Classical Antiquity, 1961, p. 27.
* Walter Burkert. Greek Religion. Harvard University Press, 1985, p. 152.
* Yves Bonnefoy. Greek and Egyptian Mythologies. University of Chicago Press, 1992, p. 171.
* Yulia Ustinova. The Supreme Gods of the Bosporan Kingdom. Brill, 1999, p. 37, 106.
* Luc Brisson. Sexual ambivalence: androgyny and hermaphroditism in Graeco-Roman antiquity, 2002, p. 54.
* Signe Isager; Poul Pedersen The Salmakis inscription and Hellenistic Halikarnassos, 2004, p. 60.
* Rabun M. Taylor. The Moral Mirror of Roman Art. Cambridge University Press, 2008, p. 218.
* Marie-Louise Winbladh. The Bearded Goddess. Armida Publications, 2012. ISBN 9963-706-31-2.
* Macrobi, Saturnalia III, 8
    Text llatí a LacusCurtius.
* Servi, Comentari sobre La Eneida de Virgili II, 632
    Text llatí a Perseus Project.
* Pausànias, Descripció de Grècia I, 19.2
    Text anglès a Perseus Project.
    Text grec a Wikisource.
* ↑ Cuadernos de historia primitiva, Volúmenes 3-5; 1948 p. 118
* ↑ Política y religión en Atenas arcaica: la reorganización de la polis en época de Solón; 2002 p. 191
# Agena

L'Agena (designat com RM-81 per les Forces Aèries dels Estats Units) era el tram superior de coet dissenyada per l'empresa Lockheed pel programa de satèl·lits de reconeixement WS-117L dels Estats Units.
Des de l'any 1959 fins a 1971 fou el més utilitzat com tram superior. Ha sigut combinat amb quatre versions del Thor, amb l'Atlas i amb el Titan 3B. La NASA l'utilitzà com a objectiu dels Gemini per l'acoblament en òrbita i el Departament de Defensa com satèl·lit portador de càrregues.
Deu el seu èxit a la possibilitat de ser encès i apagat diverses vegades gràcies als combustibles líquids, amb capacitat de canviar d'òrbita, reorientació i precisió en la reentrada. Com satèl·lit ha fracassat en 30 dels 300 llançaments efectuats, i com tram superior ha fallat en 2 dels 45 intents.
Té forma cilíndrica, amb una longitud de 7,1 metres i 1,5 de diàmetre. Pesa 770 quilograms (6800 kg amb el combustible) i produeix un impuls de 7250 kg gràcies al seu motor Bell 8096.

## Agena B

L'Agena B fou una versió millorada de l'Agena, amb un motor Bell 8081 capaç de múltiples enceses a l'espai. Portava el doble de propel·lent que la versió anterior. La seva configuració canviava segons la càrrega útil.

## Agena D

L'Agena D era una versió estandarditzada de l'Agena B. També era capaç de múltiples enceses i podia ser utilitzat en coets Atlas, Thor o Titan.

## Referències

* ↑ Shayler, David. Gemini - Steps to the Moon (en anglès). Springer Science & Business Media, 2001, p. 155-156. ISBN 1852334053.

## Bibliografia

* Violat Bordonau, José Carlos. Glosario Selenográfico. 2006a ed..
* Wade, Mark. «Agena B» (en anglès), 2008. [Consulta: 14 juliol].
* Wade, Mark. «Agena D» (en anglès), 2008. [Consulta: 14 juliol].